ร้านริมถนนผลาสินธุ์ เป็นถนนแยกออกมาจาก ถนนในซอยลาดปลาเค้า ถนนนี้รถรายังไม่หนาแน่น เลยเหมาะแก่การหลบความพลุกพล่านออกมา เพื่อมาหาร้านชิมอาหาร แต่ทั้งถนนมันมีอยู่ร้านเดียว.. ร้านนี้ขายอาหารทะเลและอาหารอิสาน แต่ตั้งใจมาชิมอาหารทะเล,บรรยากาศร้านเขา ตบแต่งแบบมารีน่า ออกแนวร้านริมทะเล เน้นโทนขาว ฟ้า ก็น่านั่งดี อาหารที่สั่งมาชิม หอยมะระลวกจิ้ม หอยมะระเป็นหอยตัวใหญ่เปลือกขลุขละ เนื้อหอยหนึบๆ หวานดี , กุ้งทอดกระเทียม กุ้งตัวเล็กไปหน่อย ผิดหวังนิด ต้มยำปลากระพง ค่อยโอเคหน่อย รสแซบใช้ได้, กระหล่ำปลีทอดน้ำปลา ยังไม่โอ เค็มไปและกระหล่ำปลีก็ไม่กรอบ ไม่ผ่าน ข้าวผัดปู โอเค ให้ผ่าน รวมความแล้วมีทั้งโอเค และไม่ผ่าน ราคารวมเบียร์หนึ่งขวด อาหาร4 อย่าง ข้าวผัดจานเล็ก รวม 980บาท อืมจะเรียกว่าไม่แพงก็คงไม่ได้นะ สรุปไม่ประทับใจอาหารเท่าไหร่ ยกเว้นสถานที่โลเคชั่นที่โอเค รับบัตรเครดิตแต่ชาร์จ3%